ช่วงเดือนก่อนเมนจะมาวันที่29ต.ค.63 มีอาการอ้วกออกมาเป็นฟองขาวๆอาเจียนออกมาก่อนและอาหารก็ออกด้วยค่ะก่อนหน้านั้นมีอะไรกับแฟนช่วงไข่สุก1-2วัน และเมนมาวันที่29ต.ค.ค่ะจนเมนหมดและหลังจากนั้นก็มีอะไรกับแฟนช่วงไข่สุกและไข่ตกค่ะและตอนนี้มีอาการปวดหัวเวียนศีรษะมากๆสิวขึ้นที่หน้าจากที่ไม่เคยขึ้นเยอะเลยค่ะและมีอาการอาเจียนด้วยแต่ปกติมีอะไรกับแฟนไม่ค่อยนับวันและไม่เคยท้องเลยไม่ติดลูกเลยค่ะแต่รอบนี้มีอาการแบบนี้เกิดจากการที่เราคิดมากว่าจะไม่มีหรือเปล่าคะหรือว่ามีโอกาสตั้งครรภ์สูงแค่ไหนคะ
สวัสดีค่ะ การมีเพศสัมพันธ์ในช่วงที่อาจจะทำให้เกิดการตั้งครรภ์ได้สูงที่สุดคือช่วงวันไข่ตก คือประมาณวันที่ 14 นับจากวันแรกของประจำเดือนในรอบนั้นๆแต่อย่างไรก็ตามการมีไข่ตกอาจคลาดเคลื่อนไปได้ในแต่ละรอบเดือน และขึ้นกับบุคคล หากเดิมเป็นคนที่ประจำเดือนมาไม่สม่ำเสมอ ไม่สามารถนับวันไข่ตกที่แน่นอนได้จากที่กล่าวมานั้น อาการเวียนศีรษะ สิวขึ้น อาเจียน ไม่ใช่อาการที่จำเพาะเจาะจงต่อการตั้งครรภ์ โอกาสตั้งครรภ์นั้นมีได้ แต่ควรตรวจยืนยันด้วยชุดตรวจครรภ์ทางปัสสาวะ ที่ให้ผลบวกได้ตั้งแต่ 10-14 วันหลังปฏิสนธิ หากตรวจในช่วงเวลาดังกล่าวให้ผลลบ ก็อาจสังเกตรอบเดือนครั้งต่อไป หากมาช้ากว่า 35 วัน อาจจะซื้อมาตรวจซ้ำหรือไปตรวจยืนยันอีกครั้งที่รพ.